Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: kértük, hogy a 191/1996. (XII. 17.) Korm. rendelet 18. §-ában
Paragraph Index: 1319

(10) bekezdésében foglalt rendelkezés biztosítja. A kisebbségi önkormányzat egyetértési jogának gyakorlásához minden törvényi feltétel adott volt. Ez a jog egyébként kiemelkedően fontos garanciális szabály arra, hogy ne lehessen a kisebbségeket érintő kérdésben nélkülük dönteni. Másként szólva: az egyetértési jog gyakorlásával valósítja meg a kisebbségi önkormányzat a helyi kisebbség oktatási autonómiáját. Ez azt jelenti, hogy nem maga dönt a kisebbségek képzésére is kiterjedő kérdésekben, hanem a települési önkormányzat ilyen jellegű döntéseit befolyásolhatja. Azzal, hogy a kisebbségi önkormányzat nem értett egyet az iskola költségvetésével, a települési önkormányzat költségvetésének az iskolára vonatkozó része nem tekinthető érvényesnek, a nézeteltérés feloldásáig függő jogi helyzet állt elő. A feleknek a vitás kérdések megoldása érdekében meg kell kísérelni az egyeztetést, amelyre lehetőséget biztosít, illetve egyértelmű rendelkezést tartalmaz a Kotv. 84. § (6) bekezdése. Megítélésünk szerint az egyetértési jognak a kisebbségi oktatásban résztvevők közötti együttműködést és nem a konfrontációt kell szolgálnia. Ez azonban csak akkor lehetséges, ha a települési önkormányzat elismeri, hogy a kisebbségek oktatására vonatkozó kérdésekben nem egyedül dönt. Nem tartjuk fölöslegesnek megismételni, hogy a kisebbségek jogairól szóló törvény szerint a kisebbségi oktatás többletköltségeit az állam és a helyi önkormányzat együttesen viseli. A kisebbségi oktatást ugyanis kötelező megszervezni, ha nyolc egyazon kisebbséghez tartozó szülő ezt kéri gyermeke számára. Az Ötv. 8. § (1) bekezdése szerint: „a települési önkormányzat feladata a helyi közszolgáltatások körében különösen: ...a nemzeti és etnikai kisebbségek jogai érvényesítésének a biztosítása”. A nemzeti és etnikai kisebbségek jogai közül az egyik legfontosabb — amelyet a Magyar Köztársaság Alkotmánya külön is említ — az anyanyelvű oktatáshoz való jog. Tehát a kisebbségi oktatás finanszírozása nem mérlegelés kérdése, hanem a települési önkormányzatnak anyagi lehetőségeihez mérten hozzá kell járulnia a településen élő kisebbségek oktatásának finanszírozásához. A költségvetési rendeletből kiderül, hogy a település rendelkezik az ehhez szükséges anyagi forrásokkal. Azt már az iskolának, a kisebbségi önkormányzatnak és a települési önkormányzatnak közösen kell kidolgoznia, hogy az állam és a helyi önkormányzat által a kisebbségi oktatás céljaira szánt összeget hogyan kell felhasználni, hogyan kell ezzel a pénzzel elszámolni. A jogesetben vázolt panaszügyben úgy ítéltük meg, hogy az okozott visszásságot a települési önkormányzat képviselő- 24 Azt kamatostól vissza kell fizetni a Kincstárnak. 1999/79/II. szám testülete saját hatáskörében orvosolhatja, ezért a fentiekben ismertetett álláspontra figyelemmel, az Obtv. 21. § (1) bekezdése alapján azzal a kezdeményezéssel fordultunk a település képviselő-testületéhez, hogy haladéktalanul kezdjenek egyeztető tárgyalást a Német Kisebbségi Önkormányzattal az Általános Iskolában folyó német nemzetiségi oktatás finanszírozásának kérdéséről. A kisebbségi biztos egyébként visszatérően is következetesen több ügyben fejtette ki azon meggyőződését, hogy a helyi kisebbségi nevelés-oktatás mint közszolgáltatás, akkor lehet sikeres, ha az oktatás résztvevői — a nevelési-oktatási intézmény, a települési önkormányzat, a helyi kisebbségi önkormányzat, a tanulók és nem utolsósorban a szülők — együttműködnek a legjobb megoldások megtalálása, valamint a kisebbségi jogok megsértésének elkerülése érdekében, és messzemenően figyelembe veszik a szolgáltatást igénybe vevők érdekeit. 7.5. Mediálásaink A kisebbségi biztos a nemzetiségi oktatás finanszírozásával kapcsolatos ügyekben gyakorta kényszerül arra, hogy ne az Obtv.-ben biztosított formális jogi eszközökkel (ajánlásokkal, kezdeményezésekkel stb.), hanem informális módon — sajátos közvetítő szerepet vállalva — járuljon hozzá a helyes jogértelmezéshez, illetőleg a vitás helyzetek „békés”, tárgyalások útján történő megoldásához. Erre került sor a problémakör bemutatására választott Pest megyei esetben is. A települési önkormányzat, valamint a német kisebbségi önkormányzat között két esetben történt egyeztető tárgyalás. Első alkalommal a kisebbségi biztos személyesen, második esetben munkatársa révén vállalta a közvetítő szerepét. Az egyeztetések nem jártak eredménnyel. A polgármester már a kisebbségi önkormányzat egyetértési jogát is vitatta arra való hivatkozással, hogy az sérti a települési önkormányzat autonómiáját. Azzal a tétellel egyetértünk, hogy a települési önkormányzat autonóm, azzal azonban nem, hogy a települési önkormányzat szuverén, azaz bármit megtehet. A települési önkormányzat autonómiája csak a jogszabályok keretei között érvényesül. A kisebbségi önkormányzatok egyetértési jogát szintén jogszabályok rögzítik. Fenntartottuk azon álláspontunkat, miszerint a települési önkormányzat költségvetésének az iskolára vonatkozó része nem érvényes, továbbra is fennáll a függő jogi helyzet a nézeteltérés feloldásáig. 7.6. A közigazgatási hivatalok jogértelmezésében rejlő problémák A példaként választott ügyben beszereztük a Pest megyei Közigazgatási Hivatal jogi álláspontját is. A hivatal kisebbségi referense szóban azt a tájékoztatást adta, miszerint fontosabb érdek az, hogy egy településnek legyen költségvetése, mint az, hogy a kisebbségi önkormányzat éljen egyetértési jogával. Számunkra meglepő és egyben elfogadhatatlan ez a jogértelmezés, ezért ennek tisztázása érdekében megkereséssel fordultunk a Hivatal vezetőjéhez, és kértük a hivatalvezető írásbeli állásfoglalását a kisebbségi önkormányzatok egyetértési jogának érvényességét illetően. Ugyanakkor megállapítottuk, hogy a települési önkormányzat az okozott visszásságot nem orvosolta, illetve a költségvetési rendelet nem felel meg a jogszabályoknak, mivel ahhoz nem szerezték be a kisebbségi önkormányzat egyetértését. Ezért a kisebbségi ombudsman az Obtv. 20. §

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes